《孙渊如夫子五亩园落成恭赋 其一》
清代·李贻德

脱却朝衫早杜门，《白华》志洁乐晨昏。曹南清节今无匹，海内儒林此最尊。

四部图书王令宅，中年丝竹谢公墩。鸡笼山馆蘼芜涧，六代风流一例论。

作者简介：（1783—1832）清浙江嘉兴人，字天彝，号次白。嘉庆二十年举人。尝馆金陵孙星衍所，相得甚欢。有《诗经名物考》、《揽青阁诗钞》、《春秋左氏解贾服注辑述》等。